smcproject/ml-wiki-sentences huggingface dataset:
അമുദ്രിതങ്ങളായ പ്രാചീനഗ്രന്ഥങ്ങൾ വെളിച്ചത്തുകൊണ്ടുവരാൻ പ്രാചീന ഗ്രന്ഥമാല എന്നൊരു പ്രസിദ്ധീകരണ പരമ്പര പില്ക്കാലത്തു തുടങ്ങി.
വിലങ്ങൻ ശ്രീരാമകൃഷ്ണ ഗുരുകുലത്തിൽ നിന്ന് പ്രസിദ്ധീകരിച്ചിരുന്ന പ്രബുദ്ധഭാരതം മാസികയുടെ പത്രാധിപത്യവും ഇദ്ദേഹം കുറച്ചുകാലം വഹിച്ചു.
തൃശ്ശൂർ നിവാസികൾ തമ്പുരാനെ അറിഞ്ഞിരുന്നത് സാഹിത്യനായകനെന്നതിനേക്കാൾ ഒരു സാമൂഹ്യപ്രവർത്തകൻ എന്ന നിലയിലാണ്.
വിവേകോദയം സമാജത്തിന്റെ അധ്യക്ഷൻ, അതിന്റെ കീഴിലുള്ള രണ്ടു വിദ്യാലയങ്ങളുടെ മാനേജർ എന്നീ നിലകളിൽ പതിനെട്ടു കൊല്ലക്കാലം പൊതുജന വിദ്യാഭ്യാസരംഗത്ത് ഇദ്ദേഹം പ്രവർത്തിച്ചു.
വിലങ്ങൻ ശ്രീരാമകൃഷ്ണ ഗുരുകുലത്തിന്റെ സ്ഥാപകരിൽ ഒരാളെന്ന നിലയ്ക്കും 'ഗുരുകുലവിദ്യാലയ'ത്തിന്റെ മാനേജരെന്ന നിലയ്ക്കും അധഃസ്ഥിതോദ്ധാരണത്തിനായി പരിശ്രമിച്ചിട്ടുണ്ട്.
ഇടപ്പള്ളി സാഹിത്യസമാജത്തിന്റെ വാർഷികോത്സവമായി ഒതുങ്ങിനിന്ന സാഹിത്യപരിഷത്തിന് അഖിലകേരള പദവി നല്കിയതും അതിനെ രജിസ്റ്റർ ചെയ്ത ഒരു സ്ഥാപനമാക്കിയതും തമ്പുരാൻ ആണ്.
സീതാറാം നെയ്ത്തു കമ്പനിയുടെ സ്ഥാപകനേതാക്കളിൽ പ്രമുഖൻ, ചെറുതുരുത്തി 'കേരളീയ ആയുർവേദ വൈദ്യശാല'യുടെ സ്ഥാപകൻ, മദിരാശി ആയുർവേദക്കമ്മിഷനിലെ അംഗം, സമസ്തഭാരത ആയുർവേദ മഹാസഭയിലെ കേരള പ്രതിനിധി, മദ്രാസ് സർവകലാശാല ബോർഡ് ഒഫ് സ്റ്റഡീസിലെ അംഗം, സർവകലാശാല പരീക്ഷകൻ, കൊച്ചി പാഠപരിഷ്കരണക്കമ്മിറ്റി അധ്യക്ഷൻ എന്നിങ്ങനെ തമ്പുരാൻ വഹിച്ചിട്ടുള്ള സ്ഥാനങ്ങൾ പലതാണ്.
1929-ൽ കേരളത്തിലെ ആദ്യത്തെ ചലച്ചിത്രനിർമ്മാണ സ്ഥാപനമായ 'കേരളാ സിനിടോൺ ' സ്ഥാപിച്ചതും തമ്പുരാനാണ്.
അതിലൂടെ തന്റെ നോവലായ ഭൂതരായർ ചലച്ചിത്രമാക്കാൻ ശ്രമിച്ചെങ്കിലും വിജയിച്ചില്ല.
ചിത്രമെഴുത്തും ശില്പവിദ്യയും സംഗീതവും തമ്പുരാനു വശമായിരുന്നു.
അഭിനയകലയിലുള്ള പാടവവും അനിതരസാധാരണമായിരുന്നു.
എങ്കിലും സാഹിത്യത്തെ ആയിരുന്നു ഇദ്ദേഹം സർവോപരി ആരാധിച്ചത്. 'സാഹിത്യ സാർവഭൌമൻ' എന്ന പദവി നല്കി കേരളീയർ ആദരിച്ചപ്പോഴും 'കൈരളീദാസൻ' എന്നു സ്വയം വിശേഷിപ്പിക്കുവാനേ ഇദ്ദേഹം മുതിർന്നുള്ളു.
ഉപന്യാസകാരൻ, ആഖ്യായികാകർത്താവ്, പത്രപ്രവർത്തകൻ, ഗവേഷകൻ, നിരൂപകൻ, സാമൂഹിക പരിഷ്കർത്താവ് എന്നിങ്ങനെ പല നിലകളിൽ അവിസ്മരണീയനാണ് അപ്പൻതമ്പുരാൻ.
വാർധക്യകാലമായപ്പോഴേക്കും തമ്പുരാൻ ഒരു യോഗിയായി മാറിക്കഴിഞ്ഞിരുന്നു.
1941 നവംബർ 19-ന് (കൊല്ലവർഷം 1117 വൃശ്ചികം 4) തൃശ്ശൂരിലെ വീട്ടിൽ വച്ച് പ്രമേഹരോഗം മൂലം ഇദ്ദേഹം അന്തരിച്ചു.
അപ്പൻ തമ്പുരാൻ താമസിച്ചിരുന്ന തൃശ്ശൂർ അയ്യന്തോളിലെ വീട് ഇന്ന് ഒരു സ്മാരകമാണ്.
തൃശ്ശൂർ കളക്ടറേറ്റിന്റെ പുറകിലാണ് ഇത് സ്ഥിതിചെയ്യുന്നത്.
അപ്പൻ തമ്പുരാന്റെ ജന്മശതാബ്ദി വർഷമായിരുന്ന 1975-ൽ കേരള സാഹിത്യ അക്കാദമിയുടെ മേൽനോട്ടത്തിലാണ് ഇത് തുടങ്ങിയത്.
സാഹിത്യ അക്കാദമിയുടെ ഒരു ആനുകാലിക ലൈബ്രറിയും, സാഹിത്യകാരന്മാർക്ക് താമസിച്ച് രചന നിർവ്വഹിയ്ക്കാൻ കഴിയുന്ന കൈരളീഗ്രാമവുമാണ് ഇവിടെയുള്ളത്.
അപ്പൻ തമ്പുരാനെ സംസ്കരിച്ച സ്ഥലം ഇന്ന് ഒരു റോഡിന്റെ നടുക്കാണ്.
അതിനാൽ, അന്തിമോപചാരമർപ്പിയ്ക്കാൻ വരുന്നവർക്ക് ധാരാളം ബുദ്ധിമുട്ടുകളുണ്ടാകാറുണ്ട്.
കൃതികൾ ഭൂതരായർ (ഐതിഹ്യവും ചരിത്രവും സംയോജിപ്പിച്ചിട്ടുള്ള സാമൂഹികരാഷ്ട്രീയ ആഖ്യായിക, 1922-23) ഭാസ്കരമേനോൻ (മലയാളത്തിൽ ഒന്നാമത്തെ അപസർപ്പക നോവൽ, 1905) മംഗളമാല (ഉപന്യാസങ്ങൾ, അഞ്ചുഭാഗങ്ങൾ) പ്രസ്ഥാനപ്രപഞ്ചകം (സാഹിത്യ നിരൂപണം) ദ്രാവിഡവൃത്തങ്ങളും അവയുടെ ദശാപരിണാമങ്ങളും സംഘക്കളി (1940) കാലവിപര്യയം (1929-30) മുന്നാട്ടുവീരൻ (വള്ളുവക്കമ്മാരന്റെ ജീവിതത്തെ അവലംബിച്ചുള്ള ചരിത്രനാടകം, 1926) ഞാനാരാ?
(രമണ മഹർഷിയുടെ ഒരു ലഘുഗ്രന്ഥത്തിന്റെ പരിഭാഷ) കൊച്ചിരാജ്യചരിതങ്ങൾ മലയാള വ്യാകരണം.
ശാകുന്തളം, വാല്മീകിരാമായണം എന്നിവയുടെ വിവർത്തനങ്ങൾക്കെഴുതിയ മുഖവുരകളും എ.ആർ. രാജരാജവർമയുടെ സാഹിത്യസാഹ്യത്തിന് എഴുതിയ അവതാരികയും ഇദ്ദേഹത്തിന്റെ മികച്ച ലേഖനങ്ങളിൽപെടുന്നു.
പുസ്തകങ്ങളുടെ കൂട്ടത്തിൽ അഗ്രിമസ്ഥാനത്തു നില്ക്കുന്നത് ഭൂതരായർ ആണ് അവലംബം അവലംബ സൂചിക Ramavarma Appan Thampuran എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ രാമവർമ്മ അപ്പൻ തമ്പുരാൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
സന്ദേശം.
കോം Archived 2007-09-26 at the Wayback Machine .
രാമവർമ്മപുരം ഇംഗ്ലീഷ് വിലാസം https://ml.wikipedia.org/wiki/Ramavarmapuram
തൃശൂർ നഗരത്തിന്റെ വടക്കുകിഴക്കു ഭാഗത്തുള്ള ഒരു പ്രദേശമാണ് രാമവർമ്മപുരം .
ദേശീയ-സംസ്ഥാനപ്രാധാന്യമുള്ള ഒട്ടനവധി സ്ഥാപനങ്ങൾ ഈ പ്രദേശത്തു സ്ഥിതി ചെയ്യുന്നു.
പേരിന്റെ ഉൽ‌പ്പത്തി
സ്വാതന്ത്ര്യപൂർവ്വ കൊച്ചി രാജ്യത്തു് പെരുമ്പ, മണ്ണുംകാടു്, ആനപ്പാറ എന്നൊക്കെയുള്ള  പേരുകളിലാണു് താരതമ്യേന അവികസിതവും അപ്രധാനവും ആയിരുന്ന ഈ പ്രദേശം അറിയപ്പെട്ടിരുന്നതു്.
കേരളസംസ്ഥാനം രൂപീകൃതമായ കാലത്തു് കൊച്ചി രാജകുടുംബത്തിന്റെ വകയായിരുന്ന ഗണ്യമായ ഒരു ഭൂഭാഗം ഇവിടെനിന്നും സർക്കാർ ആകാശവാണിയുടെ തൃശ്ശൂർ നിലയം സ്ഥാപിക്കുവാനായി ഏറ്റെടുക്കുകയുണ്ടായി.
ഭൂമി സൗജന്യമായി വിട്ടുകൊടുത്ത പരീക്ഷിത്തു തമ്പുരാൻ എന്നറിയപ്പെട്ടിരുന്ന അവസാനത്തെ കൊച്ചിരാജാവു് രാമവർമ്മ കുഞ്ഞുണ്ണിത്തമ്പുരാന്റെ സ്മരണ നിലനിർത്താൻ ഈ പ്രദേശത്തിനു് രാമവർമ്മപുരം എന്നു തന്നെ പേരിട്ടു.
പ്രധാനമായും ആകാശവാണിയ്ക്കുവേണ്ടിയായിരുന്നു വിട്ടുകൊടുത്തിരുന്നതെങ്കിലും പ്രക്ഷേപണകേന്ദ്രത്തിനു് ആവശ്യമുള്ളതിലും കൂടുതൽ ഭൂമി കൈമാറിയിരുന്നു.
പിൽക്കാലത്തു് ഈ സ്ഥലം മറ്റു പല സ്ഥാപനങ്ങൾക്കുകൂടി ആസ്ഥാനമായിത്തീർന്നു.
പ്രധാന സ്ഥാപനങ്ങൾ വിദ്യാഭ്യാസ സ്ഥാപനങ്ങൾ
മദ്ധ്യകേരളത്തിലെ വിദ്യാഭ്യാസമേഖലയുടെ കേന്ദ്രസ്ഥാനമാണു് രാമവർമ്മപുരം എന്നു പറയാം.
ചെറുതും വലുതുമായ ഒട്ടേറെ വിദ്യാഭ്യാസസ്ഥാപനങ്ങൾ രാമവർമ്മപുരത്തും പരിസരത്തുമായി പ്രവർത്തിക്കുന്നുണ്ടു്.
തൃശ്ശൂർ ഗവണ്മെന്റ് എഞ്ചിനീയറിങ്ങ് കോളേജ് , വിമലാ കോളേജു്, സംസ്ഥാന പ്രൈമറി വിദ്യാഭ്യാസ ഗവേഷണ കേന്ദ്രം, സംസ്ഥാന ഹിന്ദി പരിശീലന ഇൻസ്റ്റിറ്റ്യൂട്ട്, പോലീസ് പരിശീലന കേന്ദ്രം (കേരളാ പോലീസ് അക്കാദമി), പോലീസ് നായ് പരിശീലനകേന്ദ്രം ഇവയെല്ലാം രാമവർമ്മപുരത്താണു് സ്ഥിതി ചെയ്യുന്നതു്.
രാമസ്വാമി പരമേശ്വരൻ ഇംഗ്ലീഷ് വിലാസം https://ml.wikipedia.org/wiki/Ramaswamy_Parameshwaran
മഹാരാഷ്ട്രയിലെ മുംബൈ ജില്ലയിൽ 1946 സെപ്റ്റംബർ 13നാണ് മേജർ രാമസ്വാമി പരമേശ്വരന്റെ ജനനം.
1972 ജനുവരി 16നു മഹർ റെജിമെന്റിൽ അദ്ദേഹം പ്രവേശനം നേടി.
ശ്രീലങ്കയിൽ തമിഴ്‌പുലികൾ ഉണ്ടാക്കുന്നതിനാൽ ഇന്ത്യയും ശ്രീലങ്കയും തമ്മിൽ ഒരു കരാർ ഒപ്പുവച്ചു.
ശ്രീലങ്കയിലെ സമാധാനാന്തരിക്ഷം നിലനിർത്തുന്നതിനായി ഇന്ത്യൻ സൈന്യത്തെ അയക്കാം എന്നതായിരുന്നു ഇതിലെ പ്രധാന വ്യവസ്ഥ.
ഓപ്പറേഷൻ പവൻ എന്നറിയപ്പെട്ടിരുന്ന ഒരു സൈനിക നീക്കത്തിന്റെ ഭാഗമായി രാമസ്വാമി പരമേശ്വരൻ ഉൾപ്പെട്ടിരുന്ന മഹർ റെജിമെന്റ് ശ്രീലങ്കയിലെത്തി.
1987 നവംബർ 25നു രാത്രിയിൽ പതിവ് പെട്രോളിങ്ങ് നടത്തി തിരികെ വരികയായിരുന്ന പരമേശ്വരന്റേയും സംഘത്തിന്റേയും മുൻപിൽ ഒരു സംഘം സായുധ തീവ്രവാദികൾ ചാടി വീണു.
അല്പം പോലും മനസാന്നിധ്യം കൈവിടാതെ പരമേശ്വരനും സംഘവും അക്രമികൾക്ക് നേരെ ആക്രമണം അഴിച്ചുവിട്ടു.
ഇതിന്നിടയിൽ അക്രമികളിൽ ഒരാൾ പരമേശ്വരന്റെ നെഞ്ചിലേക്ക് നിറയൊഴിച്ചു.
ഉടൻ തന്നെ അദ്ദേഹം ആ അക്രമിയുടെ കയ്യിൽ നിന്നും തോക്ക് പിടിച്ച് വാങ്ങി തിരികെ നിറയൊഴിച്ചു.
ഇതിനിടയിൽ മാരകമായി മുറിവേറ്റ അദ്ദേഹം വീണുപോയെങ്കിലും അവസാനശ്വാസം വരേയും തന്റെ സഹപവത്തകർക്ക് ധൈര്യവും നിർദ്ദേശങ്ങളും നൽകാൻ മറന്നില്ല.
പോരാട്ടത്തിനൊടുവിൽ അവർ അക്രമികളെയെല്ലാം കീഴടക്കി.
രാമസ്വാമി പരമേശ്വരന്റെ ഈ ധീരവും ത്യാഗോജ്വലവുമായ പ്രവർത്തിക്ക് രാജ്യം അദ്ദേഹത്തിന് പരമോന്നത ബഹുമതിയായ പരമവീര ചക്രം നൽകി ആദരിച്ചു.
ലീക്കി ബക്കറ്റ് അൽഗോരിതം ഇംഗ്ലീഷ് വിലാസം https://ml.wikipedia.org/wiki/Leaky_bucket ചിത്രം 1: ലീക്കി ബക്കറ്റ് അനലോഗി
ഒരു ശൃംഖലയിലെ ഡാറ്റയുടെ തിരക്കിനെ നിയന്ത്രിക്കുന്നതിനുള്ള ഒരു അൽഗോരിതമാണ് ലീക്കീ ബക്കറ്റ് അൽഗോരിതം .
ഇതിൽ ഒരു സിസ്റ്റത്തിൽ നിന്ന് നെറ്റ്‌വർക്കിലേക്ക് ബഹിർഗമിക്കുന്ന ഡാറ്റയെയാണ് നിയന്ത്രിക്കുന്നത്.
ഇതിലൂടെ ശൃംഖലയ്ക്ക് എപ്പോഴും താങ്ങാൻ കഴിയുന്ന തരത്തിലുള്ള ഡാറ്റാനിരക്കേയുള്ളൂവെന്ന് ഉറപ്പുവരുത്തുന്നു.
അടിയിലായി ദ്വാരമുള്ള ഒരു ബക്കറ്റിലേക്ക് വെള്ളം നിറയ്ക്കുന്നതായി സങ്കൽപ്പിക്കുക.
ഏത് നിരക്കിൽ ബക്കറ്റിലേക്ക് വെള്ളം എത്തിയാലും ബക്കറ്റിൽ നിന്ന് വെള്ളം പുറത്തേക്ക് പോകുന്നത് ഒരേ നിരക്കിലാവും.
ബക്കറ്റിൽ വെള്ളമുള്ളതു വരെ ഇത് തുടരുകയും ചെയ്യും.
ഇത് വഴി ഒരു 'റെഗുലേറ്റഡ് ഫ്ലോ' ഉറപ്പു വരുത്തുന്നു.
ഇതിനു സമാനമാണ് ടോക്കൺ ബക്കറ്റ് അൽഗോരിതത്തിന്റെ പ്രവർത്തനം.
ഒരു ക്യൂ മുഖാന്തരമാണ് ഇത് നിർമ്മിക്കുന്നത്.
നെറ്റ്‌വർക്കിലേക്ക് വിടുന്ന ഡാറ്റ അത് ഏത് നിരക്കിലാണെങ്കിലും ഒരു ക്യൂവിലേക്ക് ശേഖരിക്കപ്പെടുന്നു.
ഇതിൽ നിന്ന് ആദ്യം വന്നത് ആദ്യം എന്ന ക്രമത്തിൽ നെറ്റ്‌വർക്കിലേക്ക് തുറന്നു വിടുന്നു.
ഇത് പാക്കറ്റ്-സ്വിച്ച്ഡ് കമ്പ്യൂട്ടർ നെറ്റ്‌വർക്കുകളിലും ടെലികമ്മ്യൂണിക്കേഷൻ നെറ്റ്‌വർക്കുകളിലും ട്രാഫിക് പോലീസിംഗ്, ട്രാഫിക് രൂപപ്പെടുത്തൽ, ഡാറ്റാ ട്രാൻസ്മിഷന്റെ ഷെഡ്യൂളിംഗ് എന്നിവ പാക്കറ്റുകളുടെ രൂപത്തിൽ ഉപയോഗിക്കുന്നു, ബാൻഡ്‌വിഡ്ത്ത്, ബർസ്റ്റനെസ് എന്നിവയിൽ നിർവചിക്കപ്പെട്ട പരിധിയാണിത് (ട്രാഫിക്ക് ഫ്ലോയിൽ വരുന്ന വ്യത്യാസങ്ങളുടെ ഒരു അളവാണിത്).
യൂസർ-നെറ്റ്‌വർക്ക് ഇന്റർഫേസുകളിലോ ഇന്റർ-നെറ്റ്‌വർക്ക് ഇന്റർഫേസുകളിലോ നെറ്റ്‌വർക്ക്-ടു-നെറ്റ്‌വർക്ക് ഇന്റർഫേസുകളിലോ ഉള്ള ഉപയോഗം/നെറ്റ്‌വർക്ക് പാരാമീറ്റർ നിയന്ത്രണത്തിലുള്ള അസിൻക്രണസ് ട്രാൻസ്ഫർ മോഡ് (എടിഎം) നെറ്റ്‌വർക്കുകൾക്ക് ലീക്കി ബക്കറ്റിന്റെ ഒരു പതിപ്പ്, ജനറിക് സെൽ റേറ്റ് അൽഗോരിതം ഉപയോഗിക്കാൻ ശുപാർശ ചെയ്യുന്നു.
അതിലൂടെയുള്ള കണക്ഷനുകളിലെ അമിതമായ ട്രാഫിക് ലെവലിൽ നിന്ന് ഒരു നെറ്റ്‌വർക്കിനെ സംരക്ഷിക്കുക എന്നതാണ് ലക്ഷ്യം.
ഒരു എടിഎം നെറ്റ്‌വർക്കിലേക്ക് ഒരു നെറ്റ്‌വർക്ക് ഇന്റർഫേസ് കാർഡ് മുഖേനയുള്ള ട്രാൻസ്മിഷനുകൾ രൂപപ്പെടുത്തുന്നതിന് ജനറിക് സെൽ റേറ്റ് അൽഗോരിതം അല്ലെങ്കിൽ അതിന് തത്തുല്യമായത് ഉപയോഗിച്ചേക്കാം.
ലീക്കി ബക്കറ്റിന്റെ ചില ഇമ്പ്ലിമെന്റേഷനുകൾ ടോക്കൺ ബക്കറ്റ് അൽഗോരിതത്തിന്റെ ഒരു മിറർ ഇമേജാണ്, തത്തുല്യമായ പാരാമീറ്ററുകൾ നൽകിയാൽ, അതേ പരിധികൾക്ക് അനുസൃതമായി അതേ ക്രമം കൃത്യമായി തന്നെ നിർണ്ണയിക്കും.
ഇതും കാണുക ടോക്കൺ ബക്കറ്റ് അൽഗോരിതം അവലംബം ↑ https://www.geeksforgeeks.org/leaky-bucket-algorithm/ ↑ ↑ ITU-T, Traffic control and congestion control in B ISDN , Recommendation I.371, International Telecommunication Union, 2004, page 17
ലീച്ച്സ് സ്റ്റോം പെട്രെൽ ഇംഗ്ലീഷ് വിലാസം https://ml.wikipedia.org/wiki/Leach%27s_storm_petrel
ലീച്ച്സ് സ്റ്റോം പെട്രെൽ അല്ലെങ്കിൽ ലീച്ച്സ് പെട്രെൽ (Oceanodroma leucorhoa) ട്യൂബിനോസ് കുടുംബത്തിലെ ഒരു ചെറിയ കടൽപ്പക്ഷിയാണ് .
ബ്രിട്ടീഷ് ശാസ്ത്രജ്ഞനായ വില്യം എൽഫോർഡ് ലീക്കിന്റെ പേരിലാണ് ഇത് അറിയപ്പെടുന്നത്.
പുരാതന ഗ്രീക്കിൽ നിന്നാണ് ശാസ്ത്രീയ നാമം ലഭിച്ചത്.
ഓഷിയനോഡ്രാമയിൽ (Oceanodroma ) ഓക്കിയാനോസ് (okeanos) നിന്ന് ഓഷിയൻ ( "ocean") എന്ന പേരും ഡ്രോമോസ് (dromos) നിന്ന് റണ്ണർ ("runner") എന്ന പേരും ലൂകോറൊയയിൽ (leucorhoa) നിന്ന് വൈറ്റ് (white) എന്ന പേരും ഒറോസ് (orrhos) നിന്ന് റംപ് ("rump") എന്ന പേരും ലഭിക്കുകയുണ്ടായി.
അറ്റ്ലാന്റിക്, പസഫിക് സമുദ്രങ്ങളിലെ തണുപ്പുള്ള വടക്കൻ പ്രദേശങ്ങളിൽ പ്രവേശിക്കാൻ പറ്റാത്ത ദ്വീപുകളിൽ ഇത് വളരുന്നു.
പാറക്കല്ലുകൾ, ആഴംകുറഞ്ഞ മാളങ്ങൾ, അല്ലെങ്കിൽ ലോഗ്സ് പോലുള്ള മറഞ്ഞിരിക്കാൻ സാധിക്കുന്ന പ്രദേശങ്ങളിൽ കടലിനോടു ചേർന്ന് കാണപ്പെടുന്ന കോളനികളിൽ ഇത് കൂടുകൂട്ടുന്നു.
അവലംബങ്ങൾ ബാഹ്യ ലിങ്കുകൾ Wikimedia Commons has media related to Oceanodroma leucorhoa .
Leach’s Storm Petrel - The Atlas of Southern African Birds Leach's storm-petrel [ Oceanodroma leucorhoa ] - photos, Christopher Taylor Nature Photography Leach's storm-petrel Oceanodroma leucorhoa - USGS Patuxent Bird Identification InfoCenter Stamps (for Canada , Faroe Islands and Marshall Islands ) Leach's Storm-Petrel Oceanodroma leucorhoa - photos, VIREO [ http://www.bsc-eoc.org/avibase/species.jsp?lang=EN id=CF8E31FB023D9067 ts=1222807666889 sec=flickr%5Bപ്രവർത്തിക്കാത്ത+കണ്ണി%5D Leach's Storm-Petrel ( Oceanodroma leucorhoa )] - Avibase Archived 2019-03-24 at the Wayback Machine .
Leach's Storm petrel (Oceanodroma leucorhoa) - Steven Round Bird Photography
ലീഡ് ബാങ്ക്
എല്ലാ ജില്ലകളിലും ഒരു ബാങ്ക് അവിടത്തെ  ലീഡ് ബാങ്ക് ആയിരിക്കും.
ജില്ലയിലെ ബാങ്കുകളൂടെ വാർഷിക വായ്പാപദ്ധതി തീരുമാനിക്കുക, അവ നടപ്പിലാക്കുന്നതിനു നേതൃത്വം നൽകുന്നതും, സർക്കാരിന്റെ സബ്‌സിഡി അനുബന്ധിത പദ്ധതികൾ നടപ്പിലാക്കുന്നതിന് ബാങ്കുകൾക്കു വേണ്ട നിർദ്ദേശം നൽകുന്നതും ബാങ്കുകളെ സംബന്ധിച്ച പരാതികൾ പരിഹരിക്കുന്നതും ലീഡ് ബാങ്കാണ്.
1969 -ൽ ലീഡ് ബാങ്ക് നിലവിൽ വന്നു.
കേരളത്തിലെ ലീഡ് ബാങ്കുകൾ ജില്ല ലീഡ് ബാങ്ക് കാസർഗോഡ് സിൻഡിക്കേറ്റ് ബാങ്ക് കണ്ണൂർ സിൻഡിക്കേറ്റ് ബാങ്ക് വയനാട് കാനറ ബാങ്ക് കോഴിക്കോട് കാനറ ബാങ്ക് മലപ്പുറം കാനറ ബാങ്ക് പാലക്കാട് കാനറ ബാങ്ക് തൃശ്ശൂർ കാനറ ബാങ്ക് എറണാകുളം , യൂണിയൻ ബാങ്ക് ഓഫ് ഇന്ത്യ കോട്ടയം സ്റ്റേറ്റ് ബാങ്ക് ഓഫ് ട്രാവൻകൂർ ഇടുക്കി യൂണിയൻ ബാങ്ക് ഓഫ് ഇന്ത്യ ആലപ്പുഴ സ്റ്റേറ്റ് ബാങ്ക് ഓഫ് ട്രാവൻകൂർ പത്തനംതിട്ട സ്റ്റേറ്റ് ബാങ്ക് ഓഫ് ട്രാവൻകൂർ കൊല്ലം ഇന്ത്യൻ ബാങ്ക് തിരുവനന്തപുരം ഇന്ത്യൻ ഓവർസീസ് ബാങ്ക് അവലംബം ↑ http://rbidocs.rbi.org.in/rdocs/PublicationReport/Pdfs/ANN280809_1.pdf
ലീന നായർ ഇംഗ്ലീഷ് വിലാസം https://ml.wikipedia.org/wiki/Leena_Nair
ഒരു ബ്രിട്ടീഷ് ഇന്ത്യൻ ബിസിനസ് എക്സിക്യൂട്ടീവും, ഷുനേൽ എന്ന കമ്പനിയുടെ സിഇഒ യും ആണ് ലീന നായർ (ജനനം 1969) .
മുൻപ് യൂണിലിവറിന്റെ ചീഫ് ഹ്യൂമൻ റിസോഴ്‌സ് ഓഫീസറായും യൂണിലിവർ ലീഡർഷിപ്പ് എക്‌സിക്യൂട്ടീവ് അംഗമായും സേവനമനുഷ്ഠിച്ചിട്ടുണ്ട്.
190 രാജ്യങ്ങളിലായി വ്യാപിച്ചുകിടക്കുന്ന ഒന്നിലധികം നിയന്ത്രണ-തൊഴിൽ പരിതസ്ഥിതികളിൽ പ്രവർത്തിക്കുന്ന യൂണിലിവറിന്റെ മാനുഷിക മൂലധനത്തിന്റെ ഉത്തരവാദിത്തം ലീനക്കായിരുന്നു.
അവരുടെ നേതൃത്വത്തിൽ യൂണിലിവർ 54 രാജ്യങ്ങളിൽ തിരഞ്ഞെടുക്കാവുന്ന ഒന്നാം നമ്പർ FMCG കമ്പനിയായി തിരഞ്ഞെടുക്കപ്പെട്ടു.
ഓർഗനൈസേഷന്റെ വൈവിധ്യവും ഉൾപ്പെടുത്തൽ അജണ്ടയും അവർ നയിച്ചു, അതിന്റെ തൊഴിലാളികൾ വൈവിധ്യവും എല്ലാവരെയും ഉൾക്കൊള്ളുന്നു.
ലീന മനുഷ്യ കേന്ദ്രീകൃത തൊഴിലിടങ്ങളുടെയും അനുകമ്പയുള്ള നേതൃത്വത്തിന്റെയും വക്താവാണ്.
മഹാരാഷ്ട്രയിലെ കോലാപൂർ ആണ് ലീന നായരുടെ സ്വദേശം.
കോലാപൂരിലെ ഹോളി ക്രോസ് കോൺവെന്റ് ഹൈസ്‌കൂൾ വിദ്യാർത്ഥിനിയായിരുന്നു.
XLRI യിൽ നിന്ന് സ്വർണ്ണ മെഡൽ ജേതാവായി (1990-1992) ബിരുദം നേടുന്നതിന് മുമ്പ്, സാംഗ്ലിയിലെ (മഹാരാഷ്ട്ര) വാൽചന്ദ് കോളേജ് ഓഫ് എഞ്ചിനീയറിംഗിൽ ഇലക്ട്രോണിക്സ് എഞ്ചിനീയറിംഗ് പഠിച്ചു.
ജംഷഡ്പൂരിൽ ജോലി ചെയ്ത ശേഷം കൊൽക്കത്ത , അമ്പത്തൂർ, തമിഴ്നാട് , മഹാരാഷ്ട്രയിലെ തലോജ എന്നിവിടങ്ങളിലെ മൂന്ന് വ്യത്യസ്ത ഫാക്ടറികളിൽ ജോലി ചെയ്യാൻ തുടങ്ങി.
കരിയർ ഷുനേൽ
2021 ഡിസംബറിൽ നായർ ഷുനേലിന്റെ ചീഫ് എക്‌സിക്യൂട്ടീവ് ഓഫീസറായി നിയമിതയായി.
യൂണിലിവർ 2016: ചീഫ് ഹ്യൂമൻ റിസോഴ്‌സ് ഓഫീസറായും യൂണിലിവർ ലീഡർഷിപ്പ് എക്‌സിക്യൂട്ടീവിന്റെ അംഗമായും നിയമിതയായി 2013: SVP എച്ച്ആർ ലീഡർഷിപ്പ് ആൻഡ് ഓർഗനൈസേഷണൽ ഡെവലപ്‌മെന്റ് ആൻഡ് ഗ്ലോബൽ ഹെഡ് ഓഫ് ഡൈവേഴ്‌സിറ്റി 2007: ഹിന്ദുസ്ഥാൻ യൂണിലിവർ ലിമിറ്റഡിന്റെ എക്‌സിക്യൂട്ടീവ് ഡയറക്ടർ എച്ച്.ആർ 1992-2007: ഹിന്ദുസ്ഥാൻ യൂണിലിവറിലെ ഫാക്ടറികളിലും വിൽപ്പനയിലും കോർപ്പറേറ്റ് ആസ്ഥാനങ്ങളിലും വിവിധ റോളുകൾ 1992: ഹിന്ദുസ്ഥാൻ യുണിലിവറിന്റെ മാനേജ്‌മെന്റ് ട്രെയിനിയായി യൂണിലിവറിൽ ചേർന്നു മറ്റ് ഉത്തരവാദിത്തങ്ങൾ നോൺ എക്സിക്യൂട്ടീവ് ബോർഡ് അംഗം – BT plc ട്രസ്റ്റ് ബോർഡ് അംഗം - Leverhulme Trust സ്റ്റിയറിംഗ് കമ്മിറ്റി അംഗം - വിദ്യാഭ്യാസം, ലിംഗഭേദം, ജോലി എന്നിവയുടെ ഭാവി, WEF (2017-ഇപ്പോൾ) ലീഡർഷിപ്പ് കൗൺസിൽ അംഗം – ഇന്റർനാഷണൽ സെന്റർ ഫോർ റിസർച്ച് ഓൺ വുമൺ (2019 – ഇപ്പോൾ) യുകെ ഗവൺമെന്റിന്റെ ബിസിനസ്, എനർജി ആൻഡ് ഇൻഡസ്ട്രിയൽ സ്ട്രാറ്റജി (BEIS) വകുപ്പിൽ NED (2018- 2020) അവാർഡുകളും അംഗീകാരവും റോൾ മോഡൽ ഓഫ് ഇയർ, ദി ഗ്രേറ്റ് ബ്രിട്ടീഷ് ബിസിനസ്സ് വുമൺസ് അവാർഡുകൾ (2021) ഫോർച്യൂൺ ഇന്ത്യയുടെ ഏറ്റവും ശക്തരായ സ്ത്രീകളുടെ പട്ടിക (2021) ഗ്ലോബൽ ഇന്ത്യൻ ഓഫ് ദ ഇയർ – ദി ഇക്കണോമിക് ടൈംസിന്റെ പ്രൈം വിമൻ ലീഡർഷിപ്പ് അവാർഡുകൾ (2020) ലിങ്ക്ഡ്ഇൻ ടോപ്പ് വോയ്സ് (2018-2020) തിങ്കേഴ്‌സ്50 ലിസ്റ്റ് - ബിസിനസിന്റെ ഭാവി രൂപപ്പെടുത്തുന്ന ചിന്തകർ (2019) ഫിനാൻഷ്യൽ ടൈംസിന്റെ (2017-2019) ബിസിനസ്സിലെ വനിതകളുടെ FT ഹീറോസ് ചാമ്പ്യൻമാരുടെ ടോപ്പ് 10 ലിസ്റ്റ് യുകെയിലെ പ്രഗത്ഭരായ ഇന്ത്യൻ ബിസിനസ്സ് നേതാക്കളിൽ ഒരാളായി എലിസബത്ത് രാജ്ഞി II അംഗീകരിച്ചു (2017) സ്വകാര്യ ജീവിതം
ലീന വിവാഹിതയും,  രണ്ട് ആൺമക്കളുടെ മാതാവുമാണ്.
അവരുടെ താൽപ്പര്യങ്ങളിൽ വായനയും ഓട്ടവും ബോളിവുഡ് നൃത്തവും ഉൾപ്പെടുന്നു.
ലീഗ് എഗൈൻസ്റ്റ് ഗാന്ധിസം
ദി ലീഗ് എഗൈൻസ്റ്റ് ഗാന്ധിസം , ആദ്യകാലങ്ങളിൽ ഗാന്ധി ബോയ്കോട്ട് കമ്മിറ്റി എന്നറിയപ്പെട്ട സംഘടന ഇന്ത്യ യിലെ കൊൽക്കത്ത കേന്ദ്രീകരിച്ചിട്ടുള്ള ഒരു രാഷ്ട്രീയ സംഘടനയായിരുന്നു.
കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ ഒരു വിഭാഗം സാമ്രാജ്യത്വ വിരുദ്ധ പ്രവർത്തനങ്ങൾ തുടങ്ങനായിട്ടാണിത് സ്ഥാപിച്ചത്.
കമ്മ്യൂണിസ്റ്റുകളുടെ മഹാത്മാ ഗാന്ധിയുടെ അനുരഞ്ജന രാഷ്ട്രീയത്തോടുള്ള എതിർപ്പ് ചൂണ്ടിക്കാണിച്ചു കൊണ്ടാണ് ഈ സംഘടനയ്ക്ക് ഈ പേര് വന്നത്.
ലീഗ് എഗൈൻസ്റ്റ് ഗാന്ധിസം എന്ന പേര് 1934-ൽ ആണ് ഈ സംഘടന സ്വീകരിച്ചത്.
അവലംബങ്ങൾ ↑ https://books.google.co.in/books?id=MUeyUhVGIDMC pg=PA62 lpg=PA62 dq=League+Against+Gandhism source=bl ots=vX9O2ZPbZq sig=O8LYJkyrg3nqXaWcu-3wQDcz4tk hl=en sa=X ved=2ahUKEwiIrcKx0vHcAhUHNo8KHR3lDl4Q6AEwBHoECAIQAQ#v=onepage q=League%20Against%20Gandhism f=false ↑ https://books.google.co.in/books?id=TnSFCwAAQBAJ pg=PA45 lpg=PA45 dq=League+Against+Gandhism source=bl ots=AHBaKvlV9H sig=iFfdqlE7Ql0jtdKIgvyvCMS3ATE hl=en sa=X ved=2ahUKEwjJxamO0_HcAhVCuY8KHaPWBoo4ChDoATAGegQIARAB#v=onepage q=League%20Against%20Gandhism f=false ↑ Roy Subodh, Communism in India – Unpublished Documents  1925-1934.
ലീച വെർഡെ ഇംഗ്ലീഷ് വിലാസം https://ml.wikipedia.org/wiki/Licia_Verde
ഒരു ഇറ്റാലിയൻ പ്രപഞ്ചശാസ്ത്രജ്ഞയും സൈദ്ധാന്തിക ഭൗതികശാസ്ത്രജ്ഞയും നിലവിൽ ബാഴ്സലോണ സർവകലാശാലയിലെ ഫിസിക്സ്, ജ്യോതിശാസ്ത്ര ICREA പ്രൊഫസറുമാണ് ലീച വെർഡെ (Licia Verde) (ജനനം 1971, വെനീസ്, ഇറ്റലി) .
അവരുടെ ഗവേഷണ താൽപ്പര്യങ്ങളിൽ നിരീക്ഷണയോഗ്യ പ്രപഞ്ചം , തമോ ഊർജ്ജം , ഇൻഫ്ലേഷൻ , പശ്ചാത്തല വികിരണം എന്നിവ ഉൾപ്പെടുന്നു .
ലീച 1996 ൽ പാദുവ സർവകലാശാലയിൽ നിന്ന് ലോറിയ ബിരുദവും 2000 ൽ എഡിൻബർഗ് സർവകലാശാലയിൽ നിന്ന് പിഎച്ച്ഡിയും നേടി.
പ്രിൻസ്റ്റൺ യൂണിവേഴ്സിറ്റിയിൽ പോസ്റ്റ് ഡോക്ടറൽ പഠനം നടത്തിയ അവർ 2003 ൽ പെൻസിൽവാനിയ യൂണിവേഴ്സിറ്റി ഫാക്കൽറ്റിയിൽ ചേർന്നു.
2007 സെപ്റ്റംബർ മുതൽ, ബാഴ്സലോണ സർവകലാശാലയിലെ ICCUB- ൽ ICREA പ്രൊഫസറാണ് ലീച വെർഡെ.
2013-2016 കാലഘട്ടത്തിൽ ഓസ്ലോ സർവകലാശാലയിൽ പ്രൊഫസർ II ആയിരുന്നു.
ഡാർക്ക് യൂണിവേഴ്സ് ജേണലിന്റെ ഭൗതികശാസ്ത്രത്തിന്റെ എഡിറ്ററായിരുന്ന ലീച നിലവിൽ ജേർണൽ ഓഫ് കോസ്മോളജി ആൻഡ് ആസ്ട്രോപാർട്ടിക്കിൾ ഫിസിക്‌സിന്റെ ഡെപ്യൂട്ടി സയന്റിഫിക് ഡയറക്ടറാണ്.
2019 ജനുവരി 1 മുതൽ അവർ ആർക്സൈവിന്റെ സയൻസ് അഡ്വൈസറി ബോർഡിന്റെ അധ്യക്ഷയാണ്.
നിരീക്ഷണയോഗ്യ പ്രപഞ്ചം, ഡബ്ല്യുമാപ്പ് ഡാറ്റയുടെ വിശകലനം, പ്രപഞ്ചത്തെക്കുറിച്ചുള്ള സർവേകൾ വിശകലനം ചെയ്യുന്നതിനായി കർശനമായ സ്റ്റാറ്റിസ്റ്റിക്കൽ ഉപകരണങ്ങളുടെ വികസനം എന്നിവയുടെ പേരിൽ അവർ പ്രാഥമികമായി അറിയപ്പെടുന്നു.
അവർ വളരെയധികം ഉദ്ധരിക്കപ്പെട്ട എഴുത്തുകാരിയാണ്.
ദി ലോസ് ഓഫ് തെർമോഡൈനാമിക്സ് എന്ന സിനിമയിൽ പ്രത്യക്ഷപ്പെട്ട അവർ,പിബിഎസ് ഷോ ക്ലോസർ ടു ട്രൂത്തിന്റെ.
2020 സീസണിൽ ഫീച്ചർ ചെയ്യപ്പെട്ടു.
ലീച വെർഡെ ജനിച്ചത് ഇറ്റലിയിലെ വെനീസിലാണ്.
പാദുവ സർവകലാശാലയിൽ ബിരുദ പഠനം ആരംഭിക്കുന്നതിന് മുമ്പ് അവർ ലിസിയോ ക്ലാസിക്കോ മാർക്കോ പോളോയിൽ പങ്കെടുത്തു.
1994 അവസാനത്തോടെ എഡിൻബർഗ് സർവകലാശാലയിലേക്ക് മാറി, ആദ്യം ഇറാസ്മസ് ആയും പിന്നീട് പിഎച്ച്ഡി വിദ്യാർത്ഥിനിയായും.
2000 മുതൽ 2003 വരെ പ്രിൻസ്റ്റൺ യൂണിവേഴ്സിറ്റിയിലെ ആസ്ട്രോഫിസിക്കൽ സയൻസസിലെ ഒരു ഗവേഷണ അസോസിയേറ്റായിരുന്ന വെർഡെ, 2003 -ൽ, പെൻസിൽവേനിയ സർവകലാശാലയിലെ ഭൗതികശാസ്ത്ര, ജ്യോതിശാസ്ത്ര വിഭാഗത്തിലെ ഫാക്കൽറ്റിയിൽ ചേർന്നു 2007 അവസാനം വരെ അവർ അവിടെ തുടർന്നു.
2008 മുതൽ, അവർ സ്പെയിനിലെ ബാഴ്സലോണ സർവകലാശാലയിൽ ഐസിആർഇഎ പ്രൊഫസ്സർ ഓഫ് കോസ്മോളജി ആണ്.
അതു കൂടാതെ അവർ യുഎസ്എയിലെ പ്രിൻസ്റ്റണിലെ ഐഎഎസിൽ വിസിറ്റിംഗ് സ്കോളർ (2005); പ്രിൻസ്റ്റൺ സർവകലാശാലയിലെ (2007-2009) ആസ്ട്രോഫിസിക്കൽ സയൻസസ് വകുപ്പിൽ വിസിറ്റിങ് സീനിയർ റിസർച്ച് ഫെലോ; CERN ലെ സയന്റിഫിക് അസോസിയേറ്റ് (2012-2013); ഓസ്ലോ സർവകലാശാലയിലെ ഭൗതികശാസ്ത്രത്തിന്റെയും ജ്യോതിശാസ്ത്രത്തിന്റെയും പ്രൊഫസർ II (2013-2016), ഹാർവാർഡ് യൂണിവേഴ്സിറ്റിയിലെ റാഡ്ക്ലിഫ് ഇൻസ്റ്റിറ്റ്യൂട്ട് ഫോർ അഡ്വാൻസ്ഡ് സ്റ്റഡി (2015-2016) ഫെലൊ എന്നിങ്ങനെ  നിരവധി ഫാക്കൽറ്റി വിസിറ്റിംഗ് സ്ഥാനങ്ങളും വഹിച്ചിട്ടുണ്ട്.
2019-ൽ അവർ ആർക്സൈവിന്റെ സയൻസ് അഡ്വൈസറി ബോർഡിന്റെ അദ്ധ്യക്ഷയും 2020-ൽ ജേർണൽ ഓഫ് കോസ്മോളജി ആൻഡ് ആസ്ട്രോപാർട്ടിക്കിൾ ഫിസിക്‌സിന്റെ സഹ-ലീഡ് സയന്റിഫിക് എഡിറ്ററുമായി നിയമിതയായി.
ബഹുമതികളും പുരസ്കാരങ്ങളും ആൾഡോ ഗിനി ഫൗണ്ടേഷന്റെ (1995) പെർഫോമൻസ് പ്രൈസ് എഡിൻബർഗ് സർവകലാശാലയിൽ നിന്നുള്ള ദിവാർ റിച്ചി അവാർഡ് (1996) ഫൗണ്ടേഷൻ ബ്ലാൻസ്ഫ്ലോർ-ബോൺകോംപാഗ്നി ലുഡോവിസി നീ ബിൽറ്റ് അവാർഡ് (1997) GREPPO STET (1997) ൽ നിന്നുള്ള STET Guglielmo Reis Romoli സമ്മാനം സോണ്ട ഇന്റർനാഷണൽ ഫൗണ്ടേഷനിൽ നിന്നുള്ള അമേലിയ എയർഹാർട്ട് അവാർഡ് ചന്ദ്ര ഫെലോഷിപ്പ് (2002) നീൽസ് ബോർ പ്രഭാഷണം (2004) "“Cosmology from the Cosmic microwave background and galaxy surveys", നീൽസ് ബോർ ഇൻസ്റ്റിറ്റ്യൂട്ട് WMAP ദൗത്യത്തിന്റെ ഫലങ്ങൾക്കായി നാസ ഗ്രൂപ്പ് അച്ചീവ്മെന്റ് അവാർഡ് (2007) യൂറോപ്യൻ റിസർച്ച് കൗൺസിൽ (ERC) (2009) ഇആർസി സ്റ്റാർട്ടിങ് അവാർഡ് സ്വീൻ റോസ്ലാൻഡ് പ്രഭാഷണം, "പ്രപഞ്ചത്തെക്കുറിച്ചുള്ള വലിയ ചോദ്യങ്ങൾ", ഓസ്ലോ യൂണിവേഴ്സിറ്റി (2012) റോസൻബ്ലം പ്രഭാഷണം, "പ്രപഞ്ചശാസ്ത്രത്തെ അടിസ്ഥാന ഭൗതികശാസ്ത്രവുമായി ബന്ധിപ്പിക്കുന്നു: ഉദാഹരണങ്ങൾ", ഹീബ്രു യൂണിവേഴ്സിറ്റി (2012) പ്രപഞ്ചശാസ്ത്രത്തിൽ ഗ്രുബർ സമ്മാനം (2012) റാഡ്ക്ലിഫ് ഫെലോ (2015) ഐഎസൈ വളരെ ഉദ്ധരിച്ച ഗവേഷകൻ (2015) യൂറോപ്യൻ റിസർച്ച് കൗൺസിൽ (2016) ഇആർസി കൺസോളിഡേറ്റർ അവാർഡ് നാർസിസ് മോണ്ടുറിയോൾ മെഡൽ (2018) മെഡല്ല നാർസിസ് മോണ്ടുറിയോൾ.
ഫണ്ടമെന്റൽ ഫിസിക്സിലെ ബ്രേക്ക്ത്രൂ പ്രൈസ് (2018) WMAP ടീമിന്റെ ഭാഗമായി കാറ്റലോണിയയുടെ ദേശീയ ഗവേഷണ അവാർഡ് (2018) (പ്രെമി നാഷണൽ ഡി റെസേർക്ക) യൂറോപ്യൻ ജ്യോതിശാസ്ത്ര സൊസൈറ്റി ലോഡ്‌വിജ്ക് വോൾട്ട്ജർ പ്രഭാഷണം (2019) റേ ജെയിം I അവാർഡുകൾ (2021) അടിസ്ഥാന ശാസ്ത്ര അവാർഡ് ഗവേഷണം
ഉയർന്ന ഓർഡർ കോ-റിലേഷനുകളുമായി ബന്ധപ്പെട്ട ഗാലക്സി സർവേകളുടെ ശക്തവും വെല്ലുവിളി നിറഞ്ഞതുമായ സ്റ്റാറ്റിസ്റ്റിക്കൽ പ്രോപ്പർട്ടി വെർഡെ വിശകലനം ചെയ്തു.
ആംഗ്ലോ ഓസ്‌ട്രേലിയൻ രണ്ട് ഡിഗ്രി ഗാലക്സി റെഡ്ഷിഫ്റ്റ് സർവേയുടെ താരാപഥങ്ങൾ തമോ ദ്രവ്യത്തിന്റെ ഡിസ്ട്രിബ്യൂഷൻ കണ്ടെത്തുന്നുവെന്ന് അവർ കാണിച്ചു.
തമോ ദ്രവ്യത്തെ കുറിച്ച് പഠിക്കാൻ ഗാലക്സി ഡിസ്ട്രിബ്യൂഷൻ ഉപയോഗിക്കാമെന്ന് ഈ ഫലം സൂചിപ്പിച്ചു.
റേഡിയോ തരംഗങ്ങളിൽ ആകാശം മുഴുവൻ മാപ്പ് ചെയ്യുന്നതിനുള്ള നാസ ബഹിരാകാശ ദൗത്യമായ മൈക്രോവേവ് അനിസോട്രോപ്പി പ്രോബിന്റെ സയൻസ് ടീമിൽ ചേർന്നതിനുശേഷം, ഡബ്ലുമാപ്പ് ഉപഗ്രഹത്തിൽ നിന്നുള്ള കോസ്മിക് മൈക്രോവേവ് ബാഗ്രൌണ്ട് ഡാറ്റയുടെ വിശകലനത്തിലും വ്യാഖ്യാനത്തിലും വെർദെ പങ്കെടുത്തു.
വെർഡെയുടെ സമീപകാല ഗവേഷണങ്ങൾ തമോ ഊർജ്ജത്തെക്കുറിച്ചാണ് .
പ്രപഞ്ചത്തിന്റെ വിപുലീകരണ ചരിത്രം പഠിക്കാനും അവിടെ നിന്ന് തമോഊർജ്ജത്തിന്റെ ഭൗതിക സവിശേഷതകൾ അനുമാനിക്കാനും അവർ ഒരു മാതൃകാ-സ്വതന്ത്ര മാർഗം വികസിപ്പിച്ചെടുത്തിട്ടുണ്ട്.
ലീഗ്ഗ്ടൺ മീസ്റ്റർ
ലീഗ്ഗ്ടൺ മരിസ്സ മീസ്റ്റർ (ജനനം: ഏപ്രിൽ 9, 1986) , ഒരു അമേരിക്കൻ നടി, ഗായിക, ഗാനരചയിതാവ്, മോഡൽ എന്നീ നിലകളിലെല്ലാം പ്രശസ്തയാണ്.
ഗോസിപ്പ് ഗേൾ (2007-2012) എന്ന ടെലിവിഷൻ പരമ്പരയിലെ ബ്ലെയർ വാൽഡോർഫ് എന്ന കഥാപാത്രത്തിൻ പേരിലാണ് അവർ കൂടുതൽ ശ്രദ്ധേയയായത്.
കില്ലർ മൂവി (2008), കൺട്രി സ്ട്രോംഗ് (2010, ദ റൂംമേറ്റ് (2011), മോണ്ടെ കാർലോ (2011), ദ ഓറഞ്ചസ് (2011), ദ ജഡ്ജ് (2014) തുടങ്ങിയ ചിത്രങ്ങളിലും അവർ അഭിനയിച്ചിട്ടുണ്ട്.
അഭിനയത്തിന് പുറമേ, മീസ്റ്റർ സംഗീത മേഖലയിലേയ്ക്കും തൻറെ പ്രവർത്തനങ്ങൾ വ്യാപിപ്പിച്ചിരുന്നു.
സിനിമാരംഗം Meester at New York Fashion Week in September 2008 വർഷം പേര് കഥാപാത്രം കുറിപ്പുകൾ 2003 ദ ജക്കാലോപ് ലോറൈൻ ഹ്രസ്വ ചിത്രം 2003 ഹാങ്ങ്മാൻസ് കർസ് എലിഷ സ്പ്രിംഗ്ഫീൽഡ് 2006 ഫ്ലറിഷ് ലൂസി കോവ്നർ 2006 ഇൻസൈഡ് ജോസീ 2007 ഡ്രൈവ്-ത്രൂ മക്കെൻസീ കാർപ്പൻറർ 2007 റിമംബർ ദ ഡേസ് ടോറി 2008 കില്ലർ മൂവി ജെയ്നീ ഹാൻസെൻ 2010 ഡേറ്റ് നൈറ്റ് കാത്തി 2010 ഗോയിംഗ് ദ ഡിസ്റ്റൻസ് ആമി 2010 കൺട്ര സ്ട്രോംഗ് ചിലെസ് സ്റ്റാൻഡൺ 2011 ദ റൂംമേറ്റ് റെബേക്ക ഇവാൻസ് Nominated – Teen Choice Award for Choice Movie Villain
Nominated – MTV Movie Award for Best Villain 2011 മോണ്ടെ കാർലോ മേരി മാർഗരറ്റ് കെല്ലി 2011 ദ ഓറഞ്ചസ് നിന ഒസ്ട്രോഫ് 2012 ദാറ്റ്സ്് മൈ ബോയ് ജാമീ മാർട്ടിൻ Nominated – Teen Choice Award for Choice Summer Movie Star: Female
Nominated – Golden Raspberry Award for Worst Screen Couple Nominated – Golden Raspberry Award for Worst Screen Ensemble 2014 ലൈഫ് പാർട്ണേർസ് സാഷാ വീസ്സ് 2014 ദ ജഡ്ജ് കാർല പവെൽ 2014 ലൈക്ക് സൺഡേ, ലൈക്ക് റെയിൻ എലീനർ ലോഗൻ 2014 ബൈ ദ ഗൺ അലി മറ്റസാനോ 2015 യൂണിറ്റി ആഖ്യാതാവ്‌
(voice) ഡോക്യുമെൻററി ടെലിവിഷൻ അവലംബം ↑
ലീഡ്സ് ഇംഗ്ലീഷ് വിലാസം https://ml.wikipedia.org/wiki/Leeds
53°47′59″N 1°32′57″W ﻿ / ﻿ 53.79972°N 1.54917°W ﻿ / 53.79972; -1.54917
ഇംഗ്ലണ്ടിലെ വെസ്റ്റ് യോർക്ക്ഷെയർ കൗണ്ടിയിലെ ഒരു നഗരമാണ് ലീഡ്സ് Leeds / l iː d z / ⓘ അഞ്ചാം നൂറ്റാണ്ടിൽ എൽമെറ്റ് രാജ്യത്തിലെ ഒരു കാട്ടുപ്രദേശമായിരുന്ന ഈ സ്ഥലം പതിനേഴും പതിനെട്ടും നൂറ്റാണ്ടുകളിൽ കമ്പിളിനിർമ്മാണത്തിന്റെയും വിപണനത്തിന്റേയും പ്രധാനകേന്ദ്രമായിരുന്നു.
പിന്നീട് വ്യവസായ വിപ്ലവകാലത്തിൽ പ്രധാന മിൽ നഗരമായിത്തീർന്ന ഇവിടെ കമ്പിളിക്കുപുറമേ എഞ്ചിനീയറിങ്, ഫൗണ്ടറി, പ്രിന്റിങ്ങ് വ്യവസായങ്ങളും അഭിവൃദ്ധി പ്രാപിച്ചു
ഇംഗ്ലണ്ടിൽ ലണ്ടനു പുറത്തുള്ള ഏറ്റവും തിരക്കുപിടിച്ച മൂന്നാമത്തെ റെയിൽവേ സ്റ്റേഷനും യാത്രക്കാരുടെ എണ്ണത്തിൽ പതിനാറാമത്തെ വിമാനത്താവളവുമാണ് .
ലീച്ചിങ് (ലോഹകർമ്മം) ഇംഗ്ലീഷ് വിലാസം https://ml.wikipedia.org/wiki/Leaching_(metallurgy)
ലോഹകർമ്മത്തിൽ അയിരുകളുടെ സാന്ദ്രണത്തിനുപയോഗിക്കുന്ന പ്രക്രിയകളിലൊന്നാണ് ലീച്ചിങ് .
ലോഹത്തിന്റെയും മാലിന്യങ്ങളുടെയും ലയന സ്വഭാവത്തിലുള്ള വ്യത്യാസത്തെ ഉപയോഗപ്പെടുത്തിയാണ് ഈ പ്രക്രിയ നടത്തുന്നത്.
പൊടിച്ച അയിരിനെ മാലിന്യങ്ങൾ ലയിക്കാത്തതും ലോഹസംയുക്തം ലയിക്കുന്നതുമായ ഒരു ലായകത്തിൽ ചേർക്കുന്നു.
ലോഹസംയുക്തം ലായകവുമായി പ്രവർത്തിച്ച് അതിൽ ലയിച്ച് ചേരുന്നു.
ലായകത്തിൽ ലയിക്കാത്ത മാലിന്യങ്ങളെ വേർതിരിച്ചെടുക്കുന്നു.
ലീഡ്സ് യുണൈറ്റഡ് എഫ്.സി.
വെസ്റ്റ് യോർക്ക്ഷെയറിലെ ലീഡ്സ് നഗരം ആസ്ഥാനമാക്കി  പ്രവർത്തിക്കുന്ന ഒരു ഇംഗ്ലീഷ് പ്രൊഫഷണൽ ഫുട്ബോൾ ക്ലബ്ബാണ് ലീഡ്സ് യുണൈറ്റഡ് ഫുട്ബോൾ ക്ലബ് .
1919 ൽ ലീഡ്സ് സിറ്റി ക്ലബ്ബിനെ ഫുട്ബോൾ ലീഗ് പിരിച്ചുവിട്ടതിനെത്തുടർന്ന് രൂപീകരിക്കപെട്ട ഈ ക്ലബ് അവരുടെ എല്ലാൻഡ് റോഡ് സ്റ്റേഡിയം ഏറ്റെടുക്കുകയും ചെയ്തു.
2019—20 സീസണിൽ ഇ‌എഫ്‌എൽ ചാമ്പ്യൻഷിപ്പിൽ നിന്നുള്ള സ്ഥാനക്കയറ്റത്തെത്തുടർന്ന് ഇംഗ്ലീഷ് ഫുട്ബോളിന്റെ ഏറ്റവും മികച്ചതലമായ പ്രീമിയർ ലീഗിൽ ലീഡ്സ് യുണൈറ്റഡ് മത്സരിക്കുന്നു.
ക്ലബ്ബിന്റെ ചരിത്രത്തിന്റെ ഭൂരിഭാഗവും ഇംഗ്ലീഷ് ഫുട്ബോളിന്റെ ഒന്നാം ഡിവിഷനിൽ തന്നെ കളിച്ച ടീമാണ് അവർ.
1964 നും 1982 നും ഇടയിൽ 18 വര്ഷം ഒന്നാം  ഡിവിഷനിൽ ചിലവഴിച്ച അവർ 2004 നും 2020 നും ഇടയിൽ 16 വർഷക്കാലം അതിൽ നിന്ന് പുറത്തായിരുന്നു.
മൂന്ന് ഇംഗ്ലീഷ് ലീഗ് കിരീടങ്ങൾ, ഒരു എഫ്എ കപ്പ് , ഒരു ലീഗ് കപ്പ് , രണ്ട് ചാരിറ്റി / കമ്മ്യൂണിറ്റി ഷീൽഡുകൾ , രണ്ട് ഇന്റർ-സിറ്റി ഫെയർ കപ്പ് എന്നിവ അവർ നേടിയിട്ടുണ്ട് .
1975 ലെ യൂറോപ്യൻ കപ്പ് ഫൈനലിൽ ക്ലബ്ബ് ബയേൺ മ്യൂണിക്കിനോട് പരാജയപ്പെട്ടു.
ഈ ടൂർണമെന്റിന്റെ പിൻഗാമിയായ ചാമ്പ്യൻസ് ലീഗിൽ 2001 ൽ ലീഡ്സ് സെമി ഫൈനലിൽ എത്തി.
1973 ൽ നടന്ന യൂറോപ്യൻ കപ്പ് വിന്നേഴ്സ് കപ്പ് ഫൈനലിലും ക്ലബ് റണ്ണറപ്പായി.
1960 കളിലും 1970 കളിലും ഡോൺ റിവിയുടെ മാനേജ്മെൻറിന് കീഴിലാണ് ഭൂരിപക്ഷം ബഹുമതികളും നേടിയത്.
പൂർണമായും വെള്ളനിറമുള്ള  ജേഴ്സിയിൽ ആണ് ലീഡ്സ് തങ്ങളുടെ ഹോം മത്സരങ്ങളിൽ കളത്തിൽ ഇറങ്ങുന്നത്.
ക്ലബ്ബിന്റെ ബാഡ്ജിൽ വൈറ്റ് റോസ് ഓഫ് യോർക്ക് ചിത്രീകരിക്കപ്പെട്ടിരിക്കുന്നു.
1972 ൽ പുറത്തിറങ്ങിയ " മാർച്ചിംഗ് ഓൺ ടുഗെദർ " എന്ന ഗാനമാണ് ക്ലബ്ബിന്റെ ഔദ്യോഗിക ഗാനം.
മാഞ്ചസ്റ്റർ യുണൈറ്റഡ്, ചെൽസി കൂടാതെ പ്രാദേശിക ടീമുകളായ ഹഡ്ഡെർസ്ഫീൽഡ് ടൗൺ, ഷെഫീൽഡ് യുണൈറ്റഡ് , ഷെഫീൽഡ് വെനസ്‌ഡേ എന്നീ ടീമുകളുമായി ലീഡ്‌സിന് വൈര്യം ഉണ്ട്.
കിറ്റ് വിതരണക്കാരും ഷർട്ട് സ്പോൺസർമാരും